### Beslutningstema

Gensidig orientering fra henholdsvis  udvalgsformand, forvaltning og udvalgsmedlemmer, der er medlem af diverse råd.

### Sagsfremstilling

1. Orientering fra udvalgsformanden
2. Orientering fra udvalgsmedlemmer, der er medlemmer af diverse råd
3. Orientering fra forvaltningen

3. Orientering fra forvaltningen

**Status for arbejdet med udviklingsplan for Rømø**

Den 16. juni 2025 blev der afholdt offentligt dialogmøde om [adresse] kommende udviklingsplan, på Enjoy Resorts. Hele 165 borgere deltog for at bidrage med  idéer, holdninger og ønsker til øens fremtid som grundlag for det videre arbejde med planen..

Laus Madsen er nu i gang med at bearbejde input fra mødet. Målet er at identificere de overordnede temaer, der skal danne fundamentet for udviklingsplanen.  I de kommende måneder vil følgegruppen for Rømø udviklingsplan i tæt samarbejde med [adresse] og kommunens forvaltning arbejde videre med at formulere en konkret vision og strategier for [adresse] udvikling. Når det indledende arbejde er på plads ønskes der afholdt endnu et dialogmøde for at sikre, at udviklingsplanen bliver bygget på et solidt og fælles fundament. Se bilag for simpel procesplan.

I regi af Rømø Udviklingsplan gennemføres Mulighedsstudiet for [adresse]. I et samarbejde mellem Tønder Kommune, lokalrådet og DOMEA forventes mulighedsstudiet at blive forelagt til politisk godkendelse i november måned - Forvaltningen orienterer på mødet om status for arbejdet til nu.

Medlemmer af følgegruppen for Rømø Udviklingsplan:

Alma Mortensen, formand, Rømø Lokalråd
Joachim Larsen, ejer, Our Stuff
Karoline Koch, leder, Tønnisgaard
Jon Olsen, skovfoged, Naturstyrelsen
Finn Overgaard, Centerforeningen Lakolk og ejer, Rømø Lys
Ragner Poulsen, Centerforeningen Havneby og ejer, Rømø Cykler og Legetøj
Valdemar Skov, skibsinspektør, [adresse]
Lotte Krogh, direktør, [adresse]
Holger Gregersen, direktør, Enjoy Resorts
Lucas Koch, direktør, Rømø-Tønder Turistforening
Marcus Mogensen, direktør, Tønder Erhvervsråd
Jonas Overgaard, udviklingskonsulent, [adresse]
Frida Iversen, direktør, Destination [adresse]
Christian Klausen, fagchef, Klima, Plan og Udvikling, Tønder Kommune
Yannick Koch, afdelingsleder, Plan, Land- og Byudvikling, Tønder Kommune
Ruben Lund, biolog, Tønder Kommune

**Tidsplaner for VE projekter**Se vedhæftede oversigtstidsplaner.

Projekt #12 (VE2022) - Solcelleanlæg Tyvse - Projektet fik på kommunalbestyrelsesmødet i august afslag til lokalplan mm., og udgår af fremtidige tidsplaner.
Projekt #13 (VE2022) - Solenergianlæg nord for Bredebro- Den politiske behandling efter høringen er foreløbigt udsat.
Projekt #6 (VE2023) - Marie Hermansen solenergi - Afventer endelige tilpasninger af plangrundlag, før projektet kan indstilles politisk til igangsætning af 8-ugers høring.
Projekt #8 (VE2022) - Maren Holm - Projektet fik på kommunalbestyrelsesmødet i august afslag til lokalplan mm., og udgår af fremtidige tidsplaner.
Projekt #25 (VE2022) - Ballum Hede - Projektets lokalplan mm. blev vedtaget på kommunalbestyrelsesmødet i august, og det udgår af fremtidige tidsplaner.
Projekt #26 (VE2022) - Solcellepark Løgumkloster - Projektets lokalplan mm. blev vedtaget på kommunalbestyrelsesmødet i august, og det udgår af fremtidige tidsplaner.

**Klage over afgørelse - Projekt #25 (VE2023) - Ballum Hede**Der er indgået to separate klager vedr. Projekt #25 (VE2023) - Ballum Hede, der fik vedtaget lokalplan og udstedt § 25 tilladelse i august.
Den ene klage er indgået i Miljø- og Fødevareklagenævnet iht. § 25 tilladelsen, den anden i Planklagenævnet iht. plangrundlaget.

**Bodil Dam Kog Nord;**
Der pågår et stort LIFE Wadden Sea Birds Projekt i Bodil Dam Kog Nord - hvor der til dels arbejdes med en stor forbedring af naturværdierne i området - sikres publikumsfaciliteter til formidling samt indpasses klimatilpasningstiltag i form af vandparkering. Udvalget er tidligere orienteret om projektet - senest marts 2025. Der har været henvendelse omkring de fremtidige forhold for færden i området fra området. Derfor vil der på mødet blive givet en orientering om forholdene.

**Bosætning**Forvaltningen orienterer på mødet om status for bosætningsindsatsen.

### Indstilling Kommunaldirektøren indstiller,

at orienteringen tages til efterretning.

### Beslutning

Udover ovenstående blev orienteret om:

* Vejledende afstemninger VE.
* Ekstraordinært møde 15. december.
* Underskriftsindsamling mod solcelleprojekt [adresse].

Orienteringen taget til efterretning.